|  |  |
| --- | --- |
|  | **EELNÕU** |
|  | 19.09.2024 nr 1-4/24/196 |
|  |  |
| TAPA VALLAVOLIKOGU |  |
| MÄÄRUS |  |

|  |
| --- |
| Tapa |
|  |
|  |
| **Tapa valla arengukava 2023-2035 ja eelarvestrateegia 2025-2029** |
|  |
| Määrus kehtestatakse kohaliku omavalitsuse korralduse seaduse § 22 lõike 1 punkti 7ja § 372 lg 3 ja 7, Tapa Vallavolikogu 30.09.2019 määruse nr 66 „Arengukava ja eelarvestrateegia koostamise ja muutmise kord “ § 5 lg 1 ning Tapa Vallavolikogu 28.03.2018 määruse nr 12 „Tapa valla põhimäärus“ § 72 lg 8 alusel. | |
| **§ 1. Tapa valla arengukava 2023-2035 ja eelarvestrateegia 2025-2029 vastu võtmine**  Võtta vastu uues redaktsioonis Tapa valla arengukava 2023-2035 ja Tapa valla eelarvestrateegia 2025-2029 vastavalt lisale.  **§ 2. Rakendussätted**  Tunnistada kehtetuks Tapa Vallavolikogu 29.02.2024 määrus nr 32 „Tapa valla arengukava 2023-2035 ja eelarvestrateegia 2024-2028“.  **§ 3.  Määruse jõustumine**  Määrus jõustub kolmandal päeval pärast Riigi Teatajas avaldamist. | |

|  |
| --- |
| *(allkirjastatud digitaalselt)*  Maksim Butšenkov  vallavolikogu esimees |

|  |  |
| --- | --- |
| Lisad: | 1. Tapa valla arengukava 2023-2035 ja Tapa valla eelarvestrateegia 2025-2029 2. Lisa 1 Lühiülevaade vallast 3. Lisa 2 Tapa valla elanike rahuoluküsitluse 2022 kokkuvõte 4. Lisa 3 Kogukondlike mõttetalgute 2022 kokkuvõte 5. Lisa 4 Eelarvestrateegia tabel |

|  |  |  |
| --- | --- | --- |
| **Seletuskiri** | | |
| Uues redaktsioonis Tapa valla arengukavas 2023-2035 ja Tapa valla eelarvestrateegias 2025-2029 on uuendatud jooksvalt arvandmeid ja täiendatud eelarvestrateegia investeerimiskava.  Tapa valla arengukava koostamise eesmärk on arengueeldusi arvestades kujundada visioon Tapa vallast aastateks 2023—2035 ja kavandada selle alusel valla jätkusuutlik ning plaanipäraselt edukas areng, luua alus eelarve koostamiseks ja investeeringute kavandamiseks kooskõlas vallaeelarve prognoositavate võimalustega.  Arengukava kehtestab Tapa valla arendamise eelistused, strateegilised arengusuunad ja eesmärgid, lähtudes kinnitatud arengudokumentidest, valla majandus- ja sotsiaalvaldkondade hetkeolukorrast ja prognoosist ning vallaelanike avalikest huvidest.  Arengukava koostatakse vastavuse Tapa valla ja maakonna üldplaneeringuga ning valla teiste arengudokumentide ja riigi vastavate arengudokumentidega.  Arengukava kajastab strateegilisi eesmärke aastani 2035.  Arengukava koosseisus esitatakse:   1. majandusliku, sotsiaalse ja kultuurilise keskkonna ning looduskeskkonna ja rahvastiku tervise arengu pikaajalised suundumused ja vajadused; 2. probleemide ja võimaluste hetkeolukorra analüüs tegevusvaldkondade lõikes; 3. tegevusvaldkondade strateegilised eesmärgid koos taotletava mõjuga arengukava perioodi lõpuni; 4. strateegiliste eesmärkide täitmiseks vajalikud tegevused arengukava perioodil 2023—2035.   Tapa valla eelarvestrateegia 2025—2029 on arengukavast tulenev selgitustega finantsplaan, mis on arengukavaga seotud dokument. Eelarvestrateegia nõuded sätestatakse kohaliku omavalitsuse üksuse finantsjuhtimise seaduses.  Arengukava ja eelarvestrateegia on aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kavandamisel ning investeeringuteks toetuse taotlemisel.  Kui arengukava muudetakse ja sellega kaasneb mõju eelarvele, tuleb eelarvestrateegia viia arengukavaga kooskõlla.  Kohaliku omavalitsuse korralduse seaduse § 372   lg 3 sätestab, et arengukava ja eelarvestrateegia peavad hõlmama iga aasta 15. oktoobri seisuga vähemalt nelja eelseisvat eelarveaastat. Seega 15.10.2024 seisuga peab valla arengukava hõlmama vähemalt aastaid 2025-2028.  Peale „Tapa valla arengukava 2023-2035 ja Tapa valla eelarvestrateegia 2025-2029“ I arutelu suunatakse arengukava ja eelarvestrateegia avalikustamisele ja toimuvad kogukondades avalikud arutelud. Avalikustamise käigus on kõigil kodanikel, volikogu ja komisjoni liikmetel ning huvitatud isikutel teha parandus- ja täiendusettepanekuid arengukavasse ja eelarvestrateegiasse.  „Tapa valla arengukava 2023-2035 ja Tapa valla eelarvestrateegia 2025-2029“ avalik väljapanekud toimuvad Tapa vallamajas ja Tamsalu halduskeskuses.  Avalikud arutelud toimuvad: Tapal, Tamsalus, Assamallas, Porkunis, Vajangul, Lehtsel ja Jänedal.  Avalikustamise ja avalike arutelude käigus laekunud parandusettepanekud vaatab läbi vallavalitsus, kujundab seisukoha ja edastab need volikogule.  „Tapa valla arengukava 2023-2035 ja Tapa valla eelarvestrateegia 2025-2029“ II arutelu ja dokumentide kinnitamine toimub 2024 novembrikuu volikogu istungil.  Eelarvestrateegia  Tapa valla juhtimise lähtealuseks on 2022. aastal koostatud valla arengukava aastani 2035. Arengukava on alus vallaeelarve prioriteetide määramisel. Eelarve kaudu tagatakse valla arenguks vajalikud ressursid, finantspaindlikkus ning jätkusuutlik investeerimisvõime. Tapa valla arengukavas püstitatud eesmärkide ja vastavate tegevuste elluviimiseks on vajalik kindlustada valla tulubaasi stabiilsus ja jätkusuutlikkus ning finantsiline iseseisvus.  Valla eelarvestrateegia koostamise peaeesmärgiks on kindlustada eelarvepoliitika pikemaajalise jätkusuutliku arengu tagamine ning iga-aastane tulude/kulude parem planeerimine.  Eelarvestrateegia annab rahalised orientiirid valla võimalustest arengukavas kavandatud tegevuste realiseerimiseks.  Eelarvestrateegia perioodi tegevuste planeerimisel on eesmärkideks seatud:   * Kulude optimeerimine (sh valla omandis oleva energiamahuka alakasutatud kinnisvara võõrandamine või lammutamine või muutmine energiasäästlikuks); * Põhitegevuse tulemi kasv (võimalikult suurema põhitegevuse tulude-kulude ülejäägi saavutamine, sest see on eelduseks valla investeerimisvõimekuse säilimisele ja kasvule); * Investeeringute püsivalt kõrge osakaal kogukuludest; * Ulatuslik europrojektides osalemine struktuurifondide vahendite kaasamiseks; * Võlakoormuse võimalikult madal tase; * Investeeringud energiasäästu saavutamiseks munitsipaalhoonetes.   Nimetatud  eesmärkide  poole  pürgimisel  tuleb  arvestada  reaalse  ümbritseva  majandus-keskkonnaga.  **Tulud**  **Valla tulubaas** sõltub ümbritsevast majanduskeskkonnast ning riigi eelarve- ja regionaalpoliitikast. Eesti kohalike omavalitsuste finantsautonoomia on suhteliselt väike. Enamus tuludest otsustatakse keskvalitsuse tasandil erinevate rahastamismudelite kaudu.  Kõige otsesemat mõju tulubaasile omavad valla elanike arv (valla eelarvesse laekub **maksumaksjate** tulu, kelle Maksu- ja Tolliameti peetavasse maksukohustuslaste registrisse kantud elukoht on 1. jaanuari seisuga Tapa vald) ja tööturul toimuvad muutused.  Tulenevalt kohaliku omavalitsuse üksuse finantsjuhtimise seadusest *(KOFS)* käsitletakse eelarve **põhitegevuse tuludena** maksutulusid, tulusid kaupade ja teenuste müügist, saadavaid toetusi ja muid tegevustulusid.  Kõige olulisem valla tuluallikas on **üksikisiku tulumaks**, mille laekumine moodustab enam kui 96,5% maksutuludest (97,3% 2024.a.) ja ligi 52,6% (48,3% 2024.a.) põhitegevuse tuludest.  Maa-amet viis 2022. aastal läbi maa korralise hindamise, mille tulemused võeti kasutusele alates 2024. aastast. Maamaksu tõus on prognoositud 2025.aastaks 107 000 eurot. Maamaks moodustab põhitegevuse tuludest ligikaudu 1,9%.  Perioodil 2021-2023 on **maksumaksjate arv** püsinud suhteliselt stabiilsena. Samas võib viimaste aastate tulemuste alusel 2024 lõpuks ennustada maksumaksjate arv ca 4 900. Perioodil 2022-2024 on inimeste sissetulekute ja tulumaksu laekumise kasv olnud üle 7% aastas.  Põhitegevuse tulude prognoosi eeldused eelarvestrateegia perioodil 2025–2029:   * Tapa valla elanike ja maksumaksjate arv oluliselt ei muutu, brutosissetulek jätkab tõusu, tulumaksu laekumise kasvab; * 2024.aasta 8 kuu tulumaksu laekumine on 13,04 % suurem võrreldes 2023.aasta sama perioodiga. 2025.aastal planeeritud maksutulu suurendada ca 5%. Pikemas prognoosis (2026-2029) 4-6%. Jälgitud on konservatiivsuse printsiipi. Maksumaksjate arv on seisuga 31.07.2024 võrreldes 2023.aasta sama perioodiga suurenenud 903 töötaja võrra. * Elanikkonna suurus on püsinud stabiilsena. * 2025.aastal laekub omavalitsusele 2,5% riiklikust pensionitulust. Seisuga 31.07.2024 oli Tapa vallas 2 968 pensioni saajat. 2,5% laekumine 31.07.2024 seisuga oli 56 764 eurot ja keskmine pension Tapa vallas 766 eurot. * Füüsilise isiku tulumaksu muutused: 2025. aastal 11,29% ja pensionituludelt 5,5%, 2026. aastal 10,64% ja pensionituludelt 8,5% ja 2027. aastal 10,23% ja pensionituludelt 10,23%; * 2022.aasta maa korralise hindamise tulemused võeti kasutusele alates 1. jaanuarist 2024 ning 2025.aastaks on prognoositud maamaksu laekumise suurenemine; * uusi kohalikke makse ei kehtestata; * kaupade ja teenuste müügitulu võrreldes 2024.aastaga suurendatud 5%. * prognoositud on edasimüüdud teenuste hinna kasvu * 2026.aastal on planeeritud eeldatavalt valmiva Tapa veekeskuse töö ja sellega seoses võtab Tapa vald endale pikaajalise kohustuse teenuste ostmisel. Prognoositud on edasimüüdavate teenuste eest tulu 50% (iga-aastane kohustus teenuseid osta on 400 000 eurot); * riigieelarvelised eraldised 2024. aasta tasemel;   **Prognoosi kohaselt põhitegevuse tulud suurenevad 2029. aastaks ca 13,7% võrra 25,27 miljoni euroni.**  **Kulud**  Eelarvestrateegia perioodil on tegevuskulude kavandamisel lähtutud eelkõige seadusejärgsete avalike teenuste osutamiseks vajalike kulude katmisega.  **Põhitegevuse kuludena** käsitletakse eelarvestrateegias tulenevalt KOFS-i regulatsioonist antavaid toetusi ja muid tegevuskulusid sh personalikulud, majandamiskulud ja muud kulud.  Põhitegevuse kulude samal tasemel hoidmiseks ulatusliku kaupade/teenuste sh energia hinnatõusu tingimustes tuleb rakendada kõik valla hallatavate asutuste ühise ökonoomsema majandamise võimalused sh alaeelarvete sisemiste ressursside kasutamine, valla varaga seotud kulude alandamine, mittevajaliku vara võõrandamine, energiasäästu meetmete rakendamine jt.  Põhitegevuse kulud on prognoositud järgmistel eeldustel:   * Rahandusministeeriumi majandusprognoos näitab inflatsiooni langust alates 2026 aastast. * antavad toetused planeeritakse strateegiaperioodil samas suurusjärgus kui 2024. aastal; * personalikulud prognoositakse 1-2% kasvuga; * majandamiskulud on 2023.aastaga võrreldes vähenenud 4%. 2025.aastal planeeritakse majandamiskulude vähendamist 4%. Investeeringuid on tehtud hoonete energiatõhususe muutmiseks, mis peaks andma kokkuhoidu ülalpidamiskuludeks. 2026.aastal prognoositakse 5% majandamiskulude tõusu (arvesse võetud riigi kaudsete maksude tõus ja kaupade teenuste hinnatundlikkus); * 2026.aastal on planeeritud eeldatavalt valmiva Tapa veekeskuse töö ja sellega seoses võtab Tapa vald endale pikaajalise kohustuse teenuste ostmisel. Prognoositud on iga-aastane kohustus teenuseid ostuks 400 000 eurot. * muudes kuludes on kajastatud reservfond ettenägematute väljaminekute tegemiseks (vähemalt 0,5% valla iga-aastase põhitegevuse tulude eelarve kogusummast).   **Põhitegevuse kulud suurenevad 2029. aastaks 6,5% võrra u 22,04 miljoni euroni.**  **Tulem**  Põhitegevuse tulem on põhitegevuse tulude ja põhitegevuse kulude vahe, mille väärtus aruandeaasta lõpu seisuga peab olema null või positiivne.  Eelarvestrateegia perioodil ületab tulud kasv igal aastal kulude kasvu ja tulemi suhe tuludesse kasvab 2029. aastaks 10,3%ni, kuid põhitegevuse tulemi kasv on saavutatav vaid ökonoomsema majandamisega.  **Strateegia üheks eesmärgiks on põhitegevuse tulude-kulude ülejäägi saavutamine võimalikult suurel määral, sest see on eelduseks valla investeerimisvõimekuse säilimisele ja kasvule.**  **Investeeringud**  **Investeerimistegevuse** eelarve koosneb investeerimistegevuse tuludest ja kuludest. **Tuludeks** on põhivara müük, saadavad toetused põhivara soetuseks, osaluste ning muude aktsiate müük ja finantstulud. **Kuludeks** on põhivara soetus, põhivara soetuseks antav sihtfinantseerimine, osaluste ning muude aktsiate soetus, antavad laenud ja finantskulud.  Eelarvestrateegias esitatud investeerimisobjektide maksumused on hinnangulised, mis sõltuvad ehitusturu olukorrast ja tulevikus aset leidvatest muutustest ning võimalustest investeeringuteks kaasata struktuurifondide/toetuste vahendeid.  Investeeringute finantseerimiseks on kolm allikat: omavahendid, laenud ning toetused.  Strateegia vaates eelistatakse nn vältimatuid investeeringuid (elukeskkonna, tervise, liikuvuse jt inimeste eluliste vajadustega seotud investeeringud), Euroopa Liidu ja siseriiklike toetuste abil tehtavaid investeeringuid ning investeeringuid, mis võimaldavad kokkuhoidu.  **Investeerimistegevuse** eelarve koosneb investeerimistegevuse tuludest ja kuludest.  **Tuludeks** on põhivara müük, saadavad toetused põhivara soetuseks, osaluste ning muude aktsiate müük ja finantstulud. **Kuludeks** on põhivara soetus, põhivara soetuseks antav sihtfinantseerimine, osaluste ning muude aktsiate soetus, antavad laenud ja finantskulud.  Eelarvestrateegias esitatud investeerimisobjektide maksumused on hinnangulised, mis sõltuvad ehitusturu olukorrast ja tulevikus aset leidvatest muutustest ning võimalustest investeeringuteks kaasata struktuurifondide/toetuste vahendeid.  Investeeringute finantseerimiseks on kolm allikat: omavahendid, laenud ning toetused.  Strateegia vaates eelistatakse nn vältimatuid investeeringuid (elukeskkonna, tervise, liikuvuse jt inimeste eluliste vajadustega seotud investeeringud), Euroopa Liidu ja siseriiklike toetuste abil tehtavaid investeeringuid ning investeeringuid, mis võimaldavad kokkuhoidu.  **Strateegiaperioodi põhitegevuse tulud suurenevad keskmiselt 2,5% ja kulud keskmiselt 1,5% aastas.** | | |
|  | | |
| Eelnõu ja seletuskirja koostaja | arendusspetsialist Marko Teiva |
| Eelnõu esitaja ja ettekandja | arendusspetsialist Marko Teiva |